**Térítési díj határozat**

A Biharkeresztesi Református Egyházközség Presbitériumának ***9/2021.02.28.*** számú térítési díj rendelete alapján a Gárdonyi Zoltán Református Általános Iskola és Alapfokú Művészeti Iskolában a ***2021/2022-es tanévre*** a következő térítési- és tandíjakat határozom meg az alapfokú művészeti képzésre beiratkozó növendékek számára:

**Térítési díj MINDEN művészeti ágon a tanköteles tanulók (18 év alatti) esetében:**

**tanulmányi eredmény összeg**

 **éves féléves**

4,5 - 5 átlag (jeles) 23.000 11.500

3,5 - 4,49 (jó) 25.000 12.500

2,5 - 3,49 (közepes) 26.000 13.000

2,49 alatt (elégséges) 28.000 14.000

**Térítési díj MINDEN művészeti ágon a 18. éven felüli, de 22 éven aluli tanulók esetében:**

 **tanulmányi eredmény összeg**

 **éves féléves**

4,5 - 5 átlag (jeles) 56.000 28.000

3,5 - 4,49 (jó) 58.000 29.000

2,5 - 3,49 (közepes) 60.000 30.000

2,49 alatt (elégséges) 62.000 31.000

**Tandíj 6 év alatti, 22 éven felüli tanulók esetében és a 2. tanszakra:**

38.000 19.000 (tandíj megfizetésére még az a növendék kötelezett:

* aki egyidejűleg másik művészetoktatási intézmény növendéke is, és a szülői nyilatkozat alapján az állami normatív támogatást a másik intézmény veheti igénybe utána, vagy
* több művészeti ágban is igénybe veszi a képzést

**A befizetés módja:**

* A térítési díjat és tandíjat félévenként, egy összegben, előre kell befizetni az intézmény székhelyén, a gazdasági irodában.
* A térítési díj és / vagy tandíj befizetési határideje az első félévben ***szeptember 30.,*** a második félévben ***február 15.***
* A félévenkénti térítési díj két részletben történő megfizetését kivételesen méltányos esetben lehet kérelmezni. Tanuló/ kiskorú tanuló gondviselőjének kérelmét szeptember 15-ig, illetve január 31-ig kell beadni, melyet az intézményvezetője méltányosságból szeptember 20-ig, illetve február 5-ig írásban engedélyez. Az I. félévi kötelezettség első részlete: 3 havi térítési díj, befizetési határideje szeptember 30., a második részlete: 2 havi térítési díj, befizetési határideje november 10. Az II. félévi kötelezettség első részlete: 3 havi térítési díj, befizetési határideje február 15., a második részlete: 2 havi térítési díj, befizetési határideje május 10.
* Amennyiben a tanuló az előírt térítési díj és tandíj fizetési kötelezettségének szeptember 30-ig nem tesz eleget, a művészeti képzésben nem vehet részt.
* Mentesül a térítési díj befizetése alól első alapfokú művészetoktatásban való részvétel esetében az a tanuló, aki érvényes jegyzői határozattal rendelkezik hátrányos, illetve halmozottan hátrányos helyzetének megállapításáról, valamint a testi, érzékszervi, középsúlyos és enyhe értelmi fogyatékos, továbbá az autista állapotáról pedagógiai szakszolgálat szakértői véleményével rendelkezik. A mentesség feltétele a határozatok, és okiratok bemutatása.



Biharkeresztes, 2021. szeptember 1.

Farrné Kovács Mónika

 igazgató